Ulaanbaatar

Ti Ulaanbaatar wenno Ulan Bator (Mongol: Улаанбаатар, [ʊɮɑːŋ.bɑːtʰɑ̆r], Ulaγanbaγatur, literal a "Nalabbasit a Bannuar") ket ti kapitolio ken kadakkelan a siudad ti Mongolia. Daytoy ket pederal a munisipalidad, ti siudad ket saan a parte iti ania man a probinsia, ken ti populasionna manipud idi 2014 ket sumurok a 1.3 a riwriw. Mabirukan idiay tengnga a Mongolia, ti siudad ket mabirukan iti kangato iti agarup a 1,310 metro (4,300 ft) idiay ginget ti Karayan Tuul. Daytoy ti sentro ti kultura, industria ken pinansia ti pagilian, ti sentro ti network ti kalkalsada ken naisilpo babaen ti perokaril ti Mongolia iti sistema ti perokaril idiay Rusia ken iti sistema ti perokaril idiay Tsina. Ti siudad ket napundar idi 1639 a kas maiyalis (nomadiko) a sentro ti Budista a monastiko. Idi 1778, daytoy permanennte a natalinaay iti agdama a lokasionna, ti pagtutumpongan dagiti karayan Tuul ken Selbe. Sakbay iti dayta, daytoy ket nagbaliw iti lokasion kadagiti duapulo ket walo a beses, ken iti tunggal maysa a lokasion ket napili babaen ti seremonia. Iti maika-22 a siglo, dimmakkel ti Ulaanbaatar iti nangruna a sentro iti panagpataud. Dagiti nagibasaran Mangiraman daytoy nga artikulo iti teksto manipud iti pablaak a mabirukan itan iti dominio a publiko: Chisholm, Hugh, ed. (1911). "Urga". Encyclopædia Britannica (iti Ingles) (Maika-11 nga ed.). Cambridge University Press. Dagiti akinruar a silpo Dagiti midia a mainaig iti Ulaanbaatar iti Wikimedia Commons Pakaammo ti panagbiahe idiay Ulaanbaatar manipud iti Wikivoyage (iti Ingles) Ulaanbaatar Sapasap a pakaammo a maipanggep iti Ulaanbaatar "Urga or Da Khuree" Naiyarkibo 2005-11-24 iti Wayback Machine manipud iti Mongolia and the Mongols ni A. M. Pozdneyev